text: मुख्तार अंसारी और मुन्ना बजरंगी दोनों ही पूर्व भाजपा विधायक कृष्णानंद राय समेत सात लोगों की हत्या के मामले के आरोपित हैं। मामला इन दिनों दिल्ली की सीबीआई कोर्ट में चल रहा है। कृष्णानंद की पत्नी अलका राय इस बार मोहम्मदाबाद सीट से विधायक चुनी गयी है। अलका राय लंबे समय से कानूनी लड़ाई लड़ रही हैं लेकिन सूबे की सरकार से किसी तरह का सहयोग न मिलने के कारण वह खासी निराश थी। उन्होंने सुप्रीम कोर्ट में याचिका दायर की थी जिसके बाद मामले को दिल्ली शिफ्ट करने का आदेश दिया गया था। सूत्रों के मुताबिक कृष्णानंद हत्याकांड का वास्ता देकर दोनों को प्रदेश के बाहर शिफ्ट किये जाने की आशंका जतायी जा रही है।